สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 23 ก.ย.59
26 ก.ย. 2559

ดัชนีดาวโจนส์ตลาดหุ้นนิวยอร์กปิดร่วงลง เมื่อวันศุกร์ (23 ก.ย.) หลังจากราคาน้ำมันดิ่งลงอย่างหนัก ประกอบนักลงทุนขายทำกำไร หลังจากที่ตลาดปรับตัวขึ้นติดต่อกันมา 3 วัน ขานรับการตรึงอัตราดอกเบี้ยของธนาคารกลางสหรัฐ (เฟด) ในการประชุมครั้งล่าสุด 
ดัชนีเฉลี่ยอุตสาหกรรมดาวโจนส์ปรับตัวลง 131.01 จุด หรือ 0.71% ปิดที่ 18,261.45 จุด ดัชนี S&amp;P 500 ลดลง 12.49 จุด หรือ 0.57% ปิดที่ 2,164.69 ดัชนี Nasdaq ลดลง 33.77 จุด หรือ 0.63% ปิดที่ 5,305.75
 
ตลาดหุ้นยุโรปปิดร่วงลง เมื่อวันศุกร์ (23 ก.ย.) หลังจากพุ่งแรงวันก่อน โดยตลาดได้รับแรงกดดันจากการเปิดเผยข้อมูล PMI ที่สะท้อนว่าการฟื้นตัวของเศรษฐกิจในภูมิภาคนั้นยังไม่แข็งแกร่ง
ดัชนี Stoxx Europe 600 ลดลง 2.52 จุด หรือ 0.72% ปิดที่ 345.34 จุด อย่างไรก็ดี ทั้งสัปดาห์ ดัชนียังปรับตัวขึ้นได้ 2.2%
ดัชนี CAC-40 ตลาดหุ้นฝรั่งเศสลดลง 21.13 จุด หรือ 0.47% ปิดที่ 4,488.69 จุด ดัชนี DAX ตลาดหุ้นเยอรมันลดลง 47.21 จุด หรือ 0.44% ปิดที่ 10,626.97 จุด ดัชนี FTSE 100 ตลาดหุ้นลอนดอนขยับลง 1.97 จุด หรือ 0.03% ปิดที่ 6,909.43 จุด
 
ตลาดหุ้นลอนดอนปิดเกือบทรงตัว เมื่อวันศุกร์ (23 ก.ย.) เนื่องจากนักลงทุนพักเทรด หลังจากที่ตลาดปิดพุ่งขึ้นติดต่อกันมาตลอด 4 วันในสัปดาห์นี้
ดัชนี FTSE 100 ปิดปรับตัวลง 1.97 จุด หรือ 0.03% แตะที่ 6,909.43 จุด อย่างไรก็ดี ตลอดสัปดาห์ ดัชนีพุ่งขึ้น 3%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดดิ่งลง เกือบ 4% เมื่อวันศุกร์ (23 ก.ย.) หลังซาอุดิอาระเบียไม่คาดว่าจะมีการบรรลุข้อตกลงในการประชุมของกลุ่มประเทศผู้ผลิตน้ำมันในสัปดาห์หน้า
สัญญาน้ำมันดิบ WTI ส่งมอบเดือนพ.ย. ลดลง 1.84 ดอลลาร์ หรือ 3.97% ปิดที่ 44.48 ดอลลาร์/บาร์เรล สำหรับทั้งสัปดาห์ สัญญาน้ำมันปรับตัวขึ้นประมาณ 2%
สัญญาน้ำมันดิบเบรนท์ส่งมอบเดือนพ.ย. ลดลง 1.76 ดอลลาร์ หรือ 3.69% ปิดที่ 45.89 ดอลลาร์/บาร์เรล ขณะที่ตลอดสัปดาห์ สัญญาน้ำมันขยับขึ้น 0.3%
 
สัญญาทองคำตลาดนิวยอร์กปิดปรับตัวลง เมื่อวันศุกร์ (23 ก.ย.) เนื่องจากนักลงทุนขายทำกำไร หลังจากที่ราคาทองปรับตัวขึ้นแข็งแกร่งตลอด 4 วันที่ผ่านมา
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 3 ดอลลาร์ หรือ 0.22% ปิดที่ระดับ 1,341.70 ดอลลาร์/ออนซ์ ขณะที่ทั้งสัปดาห์ ราคาทองปรับตัวขึ้น 2.4%
สัญญาโลหะเงินส่งมอบเดือนธ.ค. ลดลง 28.9 เซนต์ หรือ 1.44% ปิดที่ 19.81 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 5.8 ดอลลาร์ หรือ 0.55% ปิดที่ 1,057.00 ดอลลาร์/ออนซ์
สัญญาพัลลาเดียมส่งมอบเดือนธ.ค. ลดลง 5.95 ดอลลาร์ หรือ 0.9% ปิดที่ 706.40 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อวันศุกร์ (23 ก.ย.) หลังจากที่ประธานเฟดบอสตันแสดงความคิดเห็นสนับสนุนให้เฟดเริ่มขึ้นดอกเบี้ย
เงินยูโรแข็งค่าขึ้นเมื่อเทียบดอลลาร์สหรัฐ ที่ระดับ 1.1230 ดอลลาร์สหรัฐ จากระดับ 1.1206 ดอลลาร์สหรัฐ ในขณะที่เงินปอนด์อ่อนค่าลงแตะระดับ 1.2958 ดอลลาร์สหรัฐ จากระดับ 1.3072 ดอลลาร์สหรัฐ ส่วนเงินดอลลาร์ออสเตรเลียอ่อนค่าลงแตะระดับ 0.7617 ดอลลาร์สหรัฐ จากระดับ 0.7629 ดอลลาร์สหรัฐ
ดอลลาร์สหรัฐแข็งค่าขึ้นเมื่อเทียบกับเยนที่ระดับ 101.10 เยน จากระดับ 100.90 เยน และแข็งค่าเมื่อเทียบฟรังก์สวิส ที่ระดับ 0.9697 ฟรังก์ จากระดับ 0.9692 ฟรังก์ ในขณะที่ขยับขึ้นเมื่อเทียบดอลลาร์แคนาดาที่ระดับ 1.3174 ดอลลาร์แคนาดา จากระดับ 1.3067 ดอลลาร์แคนาดา